als_Latn dik_Latn sag_Latn
Deputetja e PD Eleina Qirici e cila është në listën e firmëtarëve të deklaratës ku kërkohet dorëheqja e kreut të PD, Lulzim Basha, përmes një statusi në faceboom ka sqaruar se ajo deklaratë është bërë e njohur për të vetëm përmes medieve.
Reagimi:
Që një kryetari partie politike, pas një humbjeje në një garë elektorale për zgjedhje parlamentare, t’i kërkohet tërheqja nga posti i kryetarit, është jo vetëm vendim i përgjegjshëm nga ana e palëve, por akt që diktohet nga vullneti i votës.
Përshëndes kërkesën e një grupi drejtuesish/demokratësh që i drejtohen kreut të PDSH për dorëheqje dhe analizë të thellë post-zgjedhore, por do të doja të bëj të ditur që emrat e listuar, para se personat të renditen, duhet të pyeten dhe të shprehin vullnetin e tyre për të qënë pjesë e kërkesës, jo thjesht dhe vetëm në respekt të vullnetit të individit, por edhe për të formalizuar një vendimmarrje kolegjiale shprehur mes një deklarate hartuar në unanimitet (për të cilën nuk kam patur dijeni).
Renditja e emrit tim në listën shume emërore që pason deklaratën, si dhe vetë teksti i deklaratës më është bërë i njohur nga media.
dritare.net
als_Latn als_Latn als_Latn als_Latn als_Latn taq_Latn